**Оптикалық дисграфияны түзету бойынша логопедиялық сабақ жобасы**

**2-сынып**

**Тақырыбы:***«Оптика жағынан ұқсас* ***о-а*** *әріптерін дифференциациялау»*

**Логопед:** Шаримбекова Айнаш Айтмановна

**Білімділік мақсаты:** Жазбаша тілдің оптика жағынан ұқсас *о* және *а* әріптерін ажыратуды үйрету. Берілген әріптердің жазылуын анықтап, ұқсастықтары мен айырмашылықтарын белгілеу. [О] және [А] дыбыстарының артикуляциясын және дыбыс пен әріп байланысын бекіту. Оқушылардың берілген дыбыстарды жеке, буындарда және сөздерде ажыратуын және оқу дағдыларын машықтандыру.

**Коррекциялық мақсаты:** Балалардың логикалық ойлау қабілеттерін дамыту. Көру қабілеті мен ұсақ моторикаларын дамыту.

**Тәрбиелік мақсат:** Балаларды сабақта белсенділік танытуға, мақсаттарына жету үшін талпынуға тәрбиелеу

**Қажетті құралдар:** ***о***және ***а*** әріптердің баспаша және жазбаша, бас және кіші символдары; жек айналар; әріптердің сипаттарына сай карточкалар

 наборы цветных ручек; карандаши красного цвета; макет аквариума, рыбки со слогами;   макеты яблонь с яблоками, на которых написаны слова.

**Сабақ барысы:**

1. **Ұйымдастыру кезеңі**

Сәлеметсіздер ме, балалар,

Жаңа білімге ұмтылар,

Жаңа сабақ бастайық,

Жаңылықты ашайық.

1. **Сабақтың тақырыбымен таныстыру**

Логопед: Балалар, сіздер тақырыпты жұмбақты шешу арқылы біле аласыңдар:

Күнде көріп таныдым,

Қырық екі ағайын.

Жазу жазып оқуға

Әрқашан да қолдандым.

(Әріптер)

Логопед: Дұрыс, бұл әріптер. Бүгін біз сіздермен әріптерді ажыратуды үйренеміз. Ол қай әріптер екенін тауп көріңдер:

Пішіні оның домалақ.

Қаласаң, оны домалат.

***(о)***

Логопед О әрпінің суретін көрсетеді.

Логопед О әрпі бар суретті аударып, әріптің көліктің доңғалағына айналғанын көрсетеді.

Логопед ***а*** әрпі бар суреттің бұрымы бар қызға айналғанын көрсетіп:

Бұл Айдана қызымыз,

Бұрымын да көреміз.

Жақсылап қара суретке,

Ұқсайды қай әрпіміз?

***(а)***

Логопед: Сонымен бүгін қай әрімтерді ажыратамыз?

Балалар: Бүгін сабақта ***о***және ***а*** әріптерін ажыратамыз***.***

Логопед суреттер мен символдарды тақтаға іледі.

О әрпі – доңғалақ. А әрпі – бұрымы бар қыз.

1. ***о*және *а* әріптерінің жазылуын анықтау**

Тақтаға жазбаша әріп бейнелері әр символдың астына ілініп, ассоциация жүргізіледі.

Логопед: Бұл әріптерге қарап, айырмашылығы мен ұқсастықтары неде екенін айтыңдаршы.

   Балалар: Әріптер бір-біріне сопақша пішіндерімен ұқсайды, ал айырмашылықтары - ***а*** әрпінің оң жағында ілмекшесі бар, ***о*** әрпінде жоқ.

1. **[О] и [А] дыбыстарының артикуляциясын, әріп пен дыбыс байланысын бекіту.**

**Логопед:**Балалар, қай дыбысты О әрпімен белгілейміз?

**Балалар:**  [О] дыбысын.

[О] дыбысының артикуляциясын жеке айналар алдында айқындау. Балалар [О] дыбысын айтып, еріндерінің сопақша пішініне енгенін анықтайды. Тақтаға [О] дыбысының артикусяциялық схемасы – сопақша ілінеді.

[А] дыбысының артикуляциясын нақтылау. Балалар айналарға қарап, [А] дыбысын айтып, ауыздың кең ашылып, еріндердің шеңбер пішінінде екенін аңғарады. Тақтаға [А] дыбысының артикуляциялық схемасы – шеңбер ілінеді.

1. **Фонетикалық сергіту.**

Тақтаға тісі ауырып, «О – О – О» деп отырған баланың суреті ілініп, балалармен бірге дыбысталады.

Кейін қуыршағын тербетіп отырған қыздың суреті ілініп, балалар бірге қуыршақты «а – а   -  а – а  - а – а – а» деп тербетеді.

Логопед: Сонымен, балалар, [О] и [А] дыбыбыстары айтылғанда ауыз ашық, өкпеден шыққан ауа кедергіге ұшырамай, ауыздан шығады. Екеуін де дауыс қосып айтамыз. Ондай дыбыстарды қалай атаймыз?

 Балалар: Дауысты.

Тақтаға әр дыбыстың қасына «дауысты» деген белгі ілінеді.

Логопед: Дауысты дыбыстарды қандай түспен белгілейміз? (қызыл).

Қызыл түсті шеңберлер ілінеді.

1. **Қағазда бағдарлау дағдыларын машықтандыру**

Балалардың назарына төрт терезесі бар екі қабатты үй ұсынылады. Екі терезе үстінде, екеуі астында. Әр терезеде жануардың суреті бар. Логопед кезекпен терезелерді ашып, балалар кейіпкердің пәтерінің орнын атайды: жоғарғы сол жақтағы пәтер, төменгі сол жақтағы пәтер т.с.с

1. **Трафаретпен дәптерде жұмыс**

 ***А а*** әрпі бар трафарет

Логопед: балалар, бүгін біз трафаретпен жұмыс істейміз. Алдарыңдағы себеттерден ***а*** әрпінің трафаретін алып, мұқият қарап алайық, байқаған шығарсыңдар, трафарет екі түрлі. Бірі бас әріп болса, екіншісі кіші әріп. Оны дәптерге қойып, сызып алайық та, ішін қызыл түсті қарындашпен қиғаш сызықпен штрихтайық.

1. **Сергіту сәті**

Тербеледі ағаштар, (қолдарын жоғары көтеріп, тербеледі)

Алдымнан жел еседі. (қолдарын өздеріне қарай бағыттайды)

Кіп кішкентай ағаштар (отырады)

Үп үлкен боп өседі. (тұрып, жоғары созылады)

***О о*** әрпі бар трафарет**.**

Логопед: Балалар, себеттеріңнен ***о*** дыбысының шаблонын тауып алыңдар. Дәптерлеріңе қойып, сызып алыңдар да, қызыл түсті қарындашпен ішін штрихтаңдар.

 Жеке әріптерді жазу

- Балалар, алдарыңдағы карточкаларда лабиринт бар. «Лабиринт» деген не? Ол шатасқан жолдар. Лабиринттен адаспау үшін мен белгілеп қойған тор көздерге мен атап тұрған дыбыстарды жазыңдар.

Логопед О мен А дыбыстарын атап тұрады, балалар жеке әріптерді жазады. Пайда болған дыбыстар жолын балалар тура және кері бағытта әндетіп айтады.

1. **О және А әріптерін буында ажырату**

 **«Балықшы» ойыны**

Аквариумда О мен А әріптері бар буындар жазылған балықтар «жүзіп жүр». Балалар кезекпен магниті бар қармақпен балықтарды аулап, буындарды оқып, О және А әріптері бар шелектерге тастайды.

1. **О және А әріптерін сөздерде ажырату**
2. **«Алма ағашы» ойыны**

Логопед: Балалар, алдымызда екі алма ағашы. Біріне А әрпі бар сөздер жазылған алмаларды, екіншісіне О әрпі барларын ілесіңдер. Алдымен таңдалған алмалардағы сөздерді оқып, керек дыбыстарымыздың орнын ажыратамыз: сөздің басы, ортасы немесе соңы.

     Алмалардағы сөздер жазбаша түрде: ақыл, бол, бал, толық, асыл, қол, сол, қал, даму, шолу, тоқ, тақ.

1. **Сабақты қорытындылау**

- Балалар, бүгін біз қандай әріптерді ажыратып үйрендік?

- О мен А әріптерінің айырмашылығы неде?

- Қай дыбысты О таңбасымен белгілейміз?

- Қай дыбысты А таңбасымен белгілейміз?

-    Ендігі сабақтарда осы әріптерді ары қарай сөздерде, сөйлемдерде және мәтіндерде ажыратуды жалғастырамыз. Бастысы тапсырмаларымызды асықпай, анық, дұрыс орындауға тырысайық. Сонда біздің жазуымыз сауатты, ал дәптердегі бағаларымыз үздік болады.